Κυκλικός κόμβος

Κυκλικός κόμβος στη συγκοινωνιολογία ονομάζεται μια κυκλική οδός στην οποία η κυκλοφορία των οχημάτων επιτρέπεται μόνο προς τη μία κατεύθυνση, γύρω από μια μεγάλη κεντρική κυκλική νησίδα. Στις χώρες όπου η οδήγηση γίνεται στα δεξιά , τα οχήματα κινούνται αριστερόστροφα (αντίθετα με τη φορά των δεικτών του ρολογιού) σε έναν κυκλικό κόμβο, οπότε παραχωρούν προτεραιότητα σε κάθε όχημα που έρχεται από οδό που ενώνεται με τον κόμβο, ενώ στις χώρες όπου η οδήγηση γίνεται στα αριστερά τα οχήματα επί του κόμβου κινούνται δεξιόστροφα και έχουν προτεραιότητα.The New Shorter Oxford English Dictionary, τόμ. 2, Clarendon Press, Οξφόρδη 1993, σελ. 2632

Σε σύγκριση με σήματα «στοπ» και φωτεινούς σηματοδότες, οι σύγχρονοι κυκλικοί κόμβοι έχει αποδειχθεί ότι μειώνουν την πιθανότητα και τη σφοδρότητα συγκρούσεων, καθώς μειώνουν τις ταχύτητες των οχημάτων και εκμηδενίζουν το ποσοστό των μετωπικών συγκρούσεων. Υπάρχουν παραλλαγές του βασικού σχεδίου του κυκλικού κόμβου, όπως η ενσωμάτωση γραμμών του τραμ ή του σιδηροδρόμου, οι μεγάλοι κόμβοι με υψηλότερες ταχύτητες και άλλες.

Για τους πεζούς, τα οχήματα που εξέρχονται από έναν κυκλικό κόμβο έρχονται από μία κατεύθυνση αντί για τρεις, απλοποιώντας έτσι το οπτικό περιβάλλον του πεζού. Επιπλέον, κινούνται αρκετά αργά, οπότε επιτρέπουν στους οδηγούς τους να προσέχουν καλύτερα τους πεζούς.

Παραπομπές

Κατηγορία:Οδικό δίκτυο